Jesus se geslagsregister - www.bybelkennis.co.za
Little is large if God is in it – Leonard Sweet en Frank Viola
‘n Geslagsregister was ‘n belangrike regsdokument. Dit is dikwels so saamgestel dat dit maklik gememoriseer kan word. As ons na Jesus se geslagsregister in Lukas en Matteus kyk, sien ons dat God van die slegste voorbeelde in die geskiedenis gekies het om bloedfamilie van sy Seun te wees. Kom ons kyk na ‘n paar:
Juda – hy het gemeenskap met sy skoondogter gehad – hy het gedink sy is ‘n prostituut.
Tamar – ‘n heiden wat twee buite-egtelike kinders gehad het.
Ragab – ‘n Kanaänitiese prostituut.
Rut – ‘n Moabiet.
Dawid – ‘n koning wat owerspel gepleeg en ‘n man vermoor het om sy daad te probeer verdoesel.
Batseba – ‘n vrou wat owerspel gepleeg het
Is dit nie ‘n bietjie van ‘n verleentheid nie? Tog was dit die keuse van die soewereine God – Hy het gekies dat elkeen van hierdie mense bloedverwante van sy eie Seun moet wees. Nee. Hy wat heilig maak, sowel as die mense wat geheilig word, is almal uit een Vader. Om hierdie rede is Jesus nie skaam om hulle sy broers te noem nie (Hebreërs 2:11).
Hierdie is baie goeie nuus vir ons: Jesus was gewillig om uit hierdie nederige geslagslyn wat sy Vader vir Hom bepaal het, te kom. Hiermee wys Hy vir ons dat geen verlede so skandelik is dat God dit nie mooi kan maak nie. Maak nie saak wat jy in die verlede gedoen het nie, Jesus is nie skaam om jou sy broer/suster te noem nie.
Hy kom die wêreld binne op die nederigste plek denkbaar – ‘n krip. Dit was nie benede sy waardigheid nie. Hy kom in die wêreld sonder ‘n behoorlike bed of skuiling; geen koningsklede of koetse nie. Sy ouers was so arm dat hulle by sy besnydenis nie eers ‘n lam kon offer nie: ‘n paat tortelduiwe of twee jong duiwe (Lukas 2:24).
Jesus kom die wêreld binne op die mees onverwagte plek en deur die mees onverwagte mense. Die omstandighede van Jesus se geboorte wys vir ons dat niemand en geen plek benede sy waardigheid en buite sy bereik is nie. Sy teenwoordigheid heilig alle plekke en alle mense.
Laaste 7 Dae: 6,541
Laaste 30 Dae: 23,817
Laaste 365 Dae: 329,849